Mieke & Ingrid: November 2012
Wat begin het as net nog 'n dag van leer en eksamen,het verander in 'n dag wat nooit vergeet sal word nie! Hierdie is die "M" in MI en ek gaan vir jou vertel van 'n oproep wat my sommer weer opgewonde oor die lewe gemaak het! Die 20 November was vir my maar net nog dag gedurende die oneindigende eksamen. Ek het geleer, radio geluister en geeet!
Die van ons lesers wat my ken, weet dat ek vir BAIE kompetisies inskryf en daardie dag was geen uitsondering nie. Ek het ingeskryf vir 'n kompetisie op 94.7 Highveld Stereo. Hulle het 'n James Bond week gehad waar jy op hulle website: www.highveld.co.za kon stem vir jou gunsteling Bond liedjie en dan kon jy 2 kaartjies wen na die Skyfall premiere in Rosebank. Ek het geleer vir Afrikaans,toe my foon skielik lui en toe ek antwoord, hoor ek dat ek die kaartjies gewen het en dat Alex Jay my die volgende dag sou bel en dan sal ek LIVE op die radio praat! Vir die van julle wat nie vir Alex Jay ken nie, hy is 'n LEGEND wat radio-aanbieders betref. Hy is Super Cool en sy show is net die beste. So luister na die Jay-show tussen 9:00 en 13:00 op 94.7. Ek was so opgewonde, ek net wou rondspring en skree!
'LIVE' op die radio.
Toe hoor ek dat Alex my 9:20 die volgende oggend gaan bel!! Dan skryf ons nog eksamen... Gelukkig is dit net 10 minute voor ons sou klaarmaak en dan is ek hopelik al klaar! Die volgende dag kon ek nie wag om vir al my vriendinne te vertel nie, en hulle was net so opgewonde soos ek! Gelukkig vir my het 'n oulike juffrou toesig gehou by ons lokaal daardie dag. Sy het gese dis doodreg dat ek die lokaal vroeer verlaat, solank ek net nie toets afjaag nie! Ek het begin skryf aan my Afrikaanse Taalleer toets en sommer blitsvinnig klaargemaak. Tien minute oor 9 is ek klaar en het ek my vraestel weer deurgegaan...Ek was reg vir aksie. Ek stap toe in spanning kantoor toe waar ons 2 adjunkhoofde opgewonde gewag het! Ek het gewag en toe lui my foon. Ek antwoord en hoor Alex Jay se vrolike stem wat my groet en se dat my liedjie: Goldeneye deur Tina Turner gewen het. Hy vra toe hoe dit gaan met die eksamens en hy se toe dat ek die 2 kaartjies gewen het EN 'n Sony Xperia Handset selfoon! Ek kon my geluk nie glo! Ek het vir al my vriendinne en onnies en my AWESOME tannie in NZ 'n shout-out gegee!! Dit was fanflippentasties!
Die premiere was 'n Black-Tie event so ek sou fancy moes aantrek. Aangesien my 'formal wardrobe' non-existent, het ek by een van my besties Annecha 'n mooi en elegante swart rokkie geleen! Die premiere was by The Zone in Rosebank en soos gewoonlik het dit gevoel of die tyd net nie wou verbygaan. Maar uiteindelik was my hare en make-up gedoen, ek was "dressed to kill" en ek het al my BAIE goedjies in 'n BAIE klein handsakkie gedruk! My pa, wat hom verbeel het hy's James Bond, wat saam met my die adventure sou beleef, het snazzy gelyk in sy tux en ons was uiteindelik in die kar oppad JHB toe! Die pad het te lank gevoel, maar na 'n uur en 15 minute se rit het ons gearriveer!
By die Premiere.
Ek het eers gedink ons sou so 'n bietjie over-the-top lyk ,maar toe ek al daardie vrouens in hulle designer rokke sien, het ek sommer tuis gevoel! Die Sterkinekor was baie mooi versier en daar was ongelooflik baie mense! Ons het almal FREE popcorn en Coke Zero in Limited Edition James Bond blikkies gekry. Albei die Bond Girls van die movie het ook die premiere bygewoon! Ek was 5 meter van 'n REGTE famous mens af...EPIC! Waiters het omgekom met skinkborde vol eetgoedjies en ek het sommer baie fancy gevoel!! Die movie was ook BAIE goed en ek moet se Daniel Craig is sonder twyfel die Hotste Bond nog! Big Fan!
Ek was baie hartseer toe alles tot 'n einde gekom het, maar soos 'n wyse mens eenkeer gese het: All Good things must come to an End! Ek is baie bly dat ek die adventure saam my Liefste pappa kon ervaar en dit was sonder twyfel een van die Beste ervarings ooit! 'n Aand wat ek NOOIT sal vergeet nie! My lewe is toe nie so vervelig soos wat ek gedink het nie, want hierdie aand Was Just Like a Scene out of a Bond Movie!
Posted by MI Watch at 07:00
Vir die van julle wat nie weet nie, MI is heeltemal verslaaf aan Reality TV!!! Dit is die beste ding since chocolate sculptures!! En om vir julle te wys hoekom ons so mal is daaroor het ons,ons Top 3 reality shows gekies! Die M in MI het haar favorite show gekies, sowel as die I en dan het ons gesamentlik een gekies!! En die wenners is...
"I" se keuse: America's Next Top Model.
Die show het sy debut gemaak op die 20ste Mei 2003. Die host, sowel as hoof beoordeelaar is Tyra Banks en sy run die show saam met beoordelaars, Andre Leon Talley (Vogue editor) en Nigel Barker (Fashion Photographer). Elke week doen die deelnemers 'n "photo-shoot" en elke week is daar 'n ander tema by 'n ander bestemming. Daar is ook elke week 'n nuwe gas beoordelaar wat help met die moeilike besluit om te besluit watter deelnemer daardie week huis toe gaan. Aan die einde van die shoot kies Tyra een foto van elke deelnemer, wat sy dink die mooiste is en hulle word dan daarvolgens beoordeel. Hier is van die wenners: Maart 2010- Krista White, September 2008- McKey Sullivan en Februarie 2012- Sophie Sumner. Hierdie is 'n show wat jou elke week op die punt van jou stoel laat sit, elke week nuwe verrassings en skokke ontbloot en jou nooit sal verveel nie. Dit is...America's Next Top Model!!
"M" se keuse: The Ellen DeGeneres Show.
Die eerste episode van die fantastiese talk show was op die 8ste September 2003 met die skreeusnaakse Ellen DeGeneres as host! Die reeks vier vanjaar al sy 10de seisoen. Elke episode het Ellen 'n nuwe celebrity gas en hulle doen die snaakste dinge, praat oor die vreemdste onderwerpe en vermaak net die kykers soos geen ander program ooit kan nie. Gaste is onder andere: Justin Bieber. Heidi Klum, Robert Patterson, Taylor Swift, Rihanna en nog vele meer! Daar is ook 'n deel van die show nl. Tea Time with Sofia Grace and Rosie wat handel oor 2 klein Britse meisies wat onderhoude voer met supersterre terwyl hulle tee en koekies geniet. Hulle is ontdek nadat Sofia Grace se ma 'n video op Youtube gesit het van haar wat Superbass van Nicky Minaj sing en hulle was net te oulik vir woorde. Ellen is ook bekend daarvoor dat sy mense in nood help en vir hulle die dinge gee wat hulle benodig of dit nou geld, 'n nuwe kar of net die geleentheid om 'n familefoto te neem is! Dit is'n baie vermaaklike show,so maak jou maar reg om te lag totdat jou maag pyn en jou te verwonder aan alles wat gebeur, want NIKS is ontmoontlik op die Ellen Show nie!!!
MI se keuse: The X-Factor USA.
Hierdie show wen los hande die eerste plek op ons Top 3!! Die debut van X Factor USA was op de 11de September 2011. Dis 'n musiek kompetisie maar anders as Idols kan groepe ook deelneem en daar is verskillende kategorieë waarin die deelnemers geplaas word. Hierdie jaar se kategoriee is: Groups, Teens, Young Adults en die Over 25's. Die beoordelaars is Simon Cowell, L.A. Reid, Demi Lovato en Britney Spears en elke beoordelaar mentor 'n ander katagorie. Die wenner van die kompetisie ontvang 'n recording contract en $5 miljoen!! Verlede jaar se wenner was Melanie Amaro met Simon Cowell as haar mentor. Na die uitdunne neem almal aan die Bootcamp deel waar 32 mense gekies word om na die judge's homes toe te gaan- 8 in elke kategorie. Van daar af word 4 in elke katagorie gekies om aan die Live Shows deel te neem en dan stem Amerika en elke week val 1 deelnemer uit. Tydens Bootcamp gebeur dit ook soms dat die beoordeelaars 'n paar individuele sangers wat uitgeval het bymekaar sit in 'n groep om aan die Groups kategorie deel te neem. Dit is hoe One Direction ook ontstaan het, deur die "brilliant mind of Simon Cowell"!!! Hierdie is die beste program in die hele wereld en ons sal dit vir enige iemand aanbeveel!! Van die deelnemers vanjaar is: Cece Frey in die Young Adults katagorie, Emblem 3 in die Groups, Diamond White by die Teens, Tate Stevens by die Over 25's en nog vele meer!!! So doen jouself 'n guns en kyk X Factor op 'n Saterdag en Sondag op Mnet Kanaal 101!!
So daar het julle dit! Die beste reality shows volgens ons. Ander programme waarvan ons hou sluit in: Survivor, Enews, Suits, Hawaii Five-O, Body of Proof en vele meer. Laat weet ons wat jou gunsteling is en jy kan 'n shout-out op MIWatch kry!!